
Az erkölcs és jelenléte a rendőri munkában

A dolgozat lényegében két, egymással összefüggő kérdéskört dolgoz fel.
Egyfelől megkísérli érvelően bemutatni, hogy az erkölcsi tényezők tudatos tekintetbevétele a rendőri munkában kifejezetten munkaeszközként funkcionál, vagyis a munka hatékonyságát tudja növelni, s ezen belül elemzően bemutatja a szakmai munka és az etikai kódexek összefüggésének a tartalmát. Másfelől (a dolgozat nagyobb részében) a szerző által elvégzett empirikus (kérdőíves) vizsgálat koncepciójáról, módszertanáról, és az adatok alapján levonható fontos következtetésekről lehet képet kapni. A kérdőíves vizsgálat gyakorló rendőrök, valamint civil állampolgárok körében azon kérdésekre keresett és kapott válaszokat, amelyek a rendőri munka és az erkölcs kapcsolatának gyakorlati összefüggéseiről kialakított szubjektív meggyőződésekre, benyomásokra irányultak.
A dolgozat egésze és önálló részei megkísérlik igazolni, hogy az erkölcsi tényezők szerepe a rendőri munkában folyamatos és következetes figyelmet érdemel.



